recursal/SuperWikiNEXT-32B huggingface dataset:
***என்றாவது ஒரு நாள்*** (*Endraavathu Oru Naal*) என்பது 2021ஆம் ஆண்டு வெளிவந்த தமிழ் மொழி நாடகத் திரைப்படமாகும். வெற்றி துரைசாமி இயக்கத்தில் விதார்த் , ரம்யா நம்பீசன் ஆகியோர் முக்கிய வேடங்களில் நடித்துள்ளனர். தி தியேட்டர் பீப்பிள் நிறுவனம் தயாரித்த இந்தப்படம் 8 அக்டோபர் 2021 அன்று வெளியிடப்பட்டது.

நடிகர்கள்
---------

* தங்கமுத்துவாக விதார்த்
* ராசாத்தியாக ரம்யா நம்பீசன்
* முருகனாக மாஸ்டர் ராகவன்
* இளவரசு
* டயானா விசாலினி
* ராஜேஷ் பாலச்சந்திரன்
* ஆர். பாஸ்கர்
* மகேஷ் சண்முகசுந்தரம்

தயாரிப்பு
---------

சென்னையின் முன்னாள் மேயர் சைதை சா. துரைசாமியின் மகன் வெற்றி துரைசாமி இயக்குனராக அறிமுகமான இப்படத்தின் தயாரிப்பு, 2020ஆம் ஆண்டின் பிற்பகுதியில் தொடங்கியது.  இப்படத்தின் படப்பிடிப்பு மூலனூரில் நடைபெற்றது. திரையரங்கில் வெளியாவதற்கு முன், திரைப்படம் பல்வேறு திரைப்பட விழாக்களில் வெளியிடப்பட்டு 43 விருதுகளை வென்றது.

ஒலிப்பதிவு
----------

படத்துக்கு என். ஆர். ரகுநந்தன் இசையமைத்துள்ளார்.

வெளியீடு
--------

இந்தப் படம் ஜீ தமிழ் தொலைக்காட்சியில் 3 அக்டோபர் 2021 அன்று நேரடியாக ஒளிபரப்பாக இருந்தது. மாறாக அக்டோபர் 8 அன்று ஜீ5 தளத்தில் வெளியிடப்பட்டது.  தி டைம்ஸ் ஆஃப் இந்தியாவின் ஒரு விமர்சகர் படத்திற்கு கலவையான விமர்சனம் அளித்து, "இரண்டு மணி நேரத்துக்கும் குறைவான நேரமே இருந்தபோதிலும், 45 நிமிட குறும்படம் அம்ச நீளத்திற்கு நீட்டிக்கப்பட்டதைப் போல படம் மிக நீண்டதாக உணரப்படுகிறது" என்று குறிப்பிட்டார்.  சினிமா எக்ஸ்பிரஸின் ஒரு விமர்சகர், "நல்ல நோக்கத்துடன் மட்டும் படம் எடுக்க வேண்டாம்" என்று எழுதினார். "ரம்யாவும் ராகவனும் தங்களின் சிறந்த நடிப்பை வெளிப்படுத்துகிறார்கள். ஆனால் எழுத்து ஆழமாக இருக்கும்போது நடிகர்களால் செய்யக்கூடியது அதிகம்" என்று கூறினார். விமர்சகர் படத்தின் கதையை சமுத்திரக்கனியின் வெள்ளை யானை (2021) மற்றும் ராமே ஆண்டாலும் ராவணே ஆண்டாலும் (2021) ஆகியவற்றுடன் ஒப்பிட்டார்.

சான்றுகள்
---------

1. ↑  "Vidharth, Ramya Nambeesan team up for 'Endravadhu Oru Naal'". *The New Indian Express*. 30 November 2020 அன்று மூலம் பரணிடப்பட்டது. 6 November 2021 அன்று பார்க்கப்பட்டது.
2. ↑  "'City dwellers are oblivious to issues faced in villages'". *The New Indian Express*. 22 October 2021 அன்று மூலம் பரணிடப்பட்டது. 6 November 2021 அன்று பார்க்கப்பட்டது.
3. ↑  "Vidharth, Ramya Nambeesan team up for Endravadhu Oru Naal". *The New Indian Express*. 1 December 2020 அன்று மூலம் பரணிடப்பட்டது. 6 November 2021 அன்று பார்க்கப்பட்டது.
4. ↑
5. ↑
6. ↑  "Endraavathu Oru Naal is an earnest melodrama". *timesofindia.com*. 6 November 2021 அன்று மூலம் பரணிடப்பட்டது. 6 November 2021 அன்று பார்க்கப்பட்டது.
7. ↑  "Endravathu Oru Naal Movie Review: Good intentions alone don't make a film". *The New Indian Express*. 19 October 2021 அன்று மூலம் பரணிடப்பட்டது. 6 November 2021 அன்று பார்க்கப்பட்டது.

வெளி இணைப்புகள்
---------------

* இணையதள திரைப்பட தரவுத்தளத்தில் *என்றாவது ஒரு நாள்*
**பிரித்தானிய மெட்ராசு வங்கி (1795)**(*The British Bank of Madras (1795*)) என்பது பிரித்தானிய இந்தியாவில் 1795 ஆம் ஆண்டு நிறுவப்பட்ட ஒரு வங்கியாகும். இந்த வங்கி இந்தியாவின் ஏழாவது பழமையான வங்கியாகும்.  வங்கி இறுதியில் மெட்ராசு வங்கியுடன் 1843 ஆம் ஆண்டு இணைக்கப்பட்டது

வரலாறு
------

### நிறுவுதல்

பிரித்தானிய மெட்ராசு வங்கி கர்நாடக வங்கிக்குப் பிறகு மெட்ராசு மாகாணத்தில் நிறுவப்பட்ட இரண்டாவது மிகப் பழமையான வங்கியாகும். இவ்வங்கி தென்னிந்தியாவின் பல நகரங்களுக்கு சேவை செய்தது.  வங்கி நிறுவப்பட்டு பெரும்பாலும் ஐரோப்பிய வர்த்தகர்களால் நிர்வகிக்கப்பட்டது.. அவர்கள் ஆங்கிலேய கிழக்கிந்திய கம்பெனியுடன் நெருக்கமாக பணியாற்றினர். 

### மேலாண்மை

முக்கியமாக கிழக்கிந்திய கம்பெனியில் இருந்து பெறப்பட்ட பெரும்பாலான பிரித்தானிய மக்கள் வங்கியில் பணியாற்றினார்கள்.  வங்கியின் பெரும்பாலான அலுவலகங்கள் மற்றும் கிளைகள் மெட்ராசு மாகாணத்தில் இருந்தன.    இந்த வங்கி சென்னையில் உள்ள சியார்ச்சு டவுன் தலைமையிடமாக இருந்தது. 

### இறுதி ஆண்டுகள்

1843 ஆம் ஆண்டில் மெட்ராசு வங்கியை உருவாக்குவதற்காக இணைக்கப்பட்ட நான்கு வங்கிகளில் இந்த வங்கியும் ஒன்றாகும்: மெட்ராசு வங்கி, கர்நாடக வங்கி, பிரித்தானிய மெட்ராசு வங்கி (1795), மற்றும் ஆசியாட்டிக் வங்கி (1804). என்பவை அந்நான்கு வங்கிகளாகும். மெட்ராசு வங்கி இந்திய இம்பீரியல் வங்கியின் முன்னோடி வங்கிகளில் ஒன்றாகும், இறுதியில் இதுவே இந்திய பாரத மாநில வங்கியாக உருவானது.

மரபு
----

இந்த வங்கி இந்தியாவின் ஏழாவது பழமையான வங்கி என்பது குறிப்பிடத்தக்கது.  இந்திய இம்பீரியல் வங்கி மற்றும் மெட்ராசு வங்கி மூலம் பாரத மாநில வங்கியாக இந்தியாவின் முன்னோடி வங்கிகளில் ஒன்றாகவும் இந்த வங்கி குறிப்பிடத்தக்கது.

மேற்கோள்கள்
-----------

1. 1 2  "Reserve Bank of India - Museum". *rbi.org.in*.
2. 1 2  "Madras Musings - We care for Madras that is Chennai".
3. 1 2 3  "Before Madras". . "Before Madras". *The Hindu*. 22 August 2016 – via www.thehindu.com.
4. ↑
5. ↑  "The Banking Heritage Building of Madras".
6. ↑
7. ↑
8. ↑
9. ↑
10. ↑

புற இணைப்புகள்
--------------

* இந்தியாவின் பழமையான வங்கிகள்
* வங்கியின் வரலாறு
**இலந்தனம் மாங்கனைட்டு** *(Lanthanum manganite)* என்பது LaMnO3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பெரும்பாலும் ஆங்கிலத்தில் எல்.எம்.ஒ. என்ற சுருக்கப் பெயரால் இதை அழைப்பார்கள். மாங்கனீசு அணுவை நடுவிலும் எண்முக மையங்களில் ஆக்சிசனும் கொண்ட பெரோவ்சிகைட் கட்டமைப்பில் இலந்தனம் மாங்கனைட்டு உருவாகிறது. எண்முக ஆக்சிசனின் யாகன்-தெல்லெர் உருமாற்றம் காரணமாக கனசதுர பெரோவ்சிகைட் கட்டமைப்பானது ஒரு செஞ்சாய்சதுர அமைப்பாக உருமாற்றமடைகிறது.

இலந்தனம் மாங்கனைட்டு கலப்புலோகங்கள்
-----------------------------------

இலந்தனம் மாங்கனைட்டு ஒரு மின்காப்பான் மற்றும் ஏ-வகை எதிர் அயக்காந்தம் ஆகும். மிகமுக்கியமான பல கலப்புலோகங்களுக்கு இச்சேர்மம் ஒரு மூலச்சேர்மமாக இருக்கிறது. இவை பெரும்பாலும் அருமண் மாங்கனைட்டுகள் அல்லது கொலொசல் காந்தத்தடை ஆக்சைடுகள் என்ற பெயரால் அழைக்கப்படுகின்றன. இலந்தனம் இசுட்ரோன்சியம் மாங்கனைட்டு, இலந்தனம் கால்சியம் மாங்கனைட்டு மற்றும் போன்றவை சில இவ்வகைச் சேர்மவகையில் உள்ளடங்கும்.

இலந்தனம் மாங்கனைட்டில் இலந்தனம் மற்றும் மாங்கனீசு இரண்டும் +3 என்ற ஆக்சிசனேற்ற நிலை எண்ணைக் கொண்டுள்ளன. இசுட்ரோன்சியம் அல்லது கால்சியம் போன்ற இணைதிறன் இரண்டு கொண்ட தனிமங்களை இலந்தனத்திற்குப் பதிலாகப் பதிலீடு செய்யும் பொழுது நான்கு இணைதிறன் கொண்ட அதே எண்ணிக்கையிலான Mn+4 அணுக்களாகத் தூண்டப்படுகின்றன. இத்தகைய பதிலீடு அல்லது கலப்பு பல்வேறு வகையான மின்னணு விளைவுகளைத் தூண்டுகின்றன. இவையே மிகுந்த மற்றும் சிக்கலான எலக்ட்ரான் இயைபுப்படுதல் நிகழ்வுக்கான அடிப்படைகளாகும். வெவ்வேறான மின்னணுநிலை தோற்றங்களை இவ்வமைப்புகள் அளிக்கின்றன.

மேற்கோள்கள்
-----------

1. ↑  
S. Satpathy (1996). "Electronic Structure of the Perovskite Oxides: La1-xCaxMnO3". *Physical Review Letters* **76**: 960. doi:10.1103/PhysRevLett.76.960. .
2. ↑  
Dagotto, E.. *Nanoscale Phase Separation and Colossal Magnetoresistance*. Springer. பன்னாட்டுத் தரப்புத்தக எண்:978-3-662-05244-0. .

| * பா
* உ
* தொ
 இலந்தனம் சேர்மங்கள் |
| --- |
| 
* LaI2
* LaB6
* LaBr3
* LaC2
* LaCl3
* La(NO3)3
* C54H108LaO6
* La2(CO3)3
* La2O3
* La(OH)3
* LBCO
* LaMnO3
* La2(CO4)3
* C36H72LaO6

 |

| * பா
* உ
* தொ
 மாங்கனீசு சேர்மங்கள் |
| --- |
| மாங்கனீசு (-I) | 
* MnH(CO)5

 |
| மாங்கனீசு (0) | 
* Mn2(CO)10

 |
| மாங்கனீசு (I) | 
* (C5H4CH3)Mn(CO)3

 |
| மாங்கனீசு (II) | 
* MnC2O4
* MnTiO3
* MnO
* MnS
* MnSe
* MnTe
* Mn(NO3)2
* MnCO3
* MnCl2
* MnSO4
* MnF2
* MnBr2
* MnI2
* MnTiO3
* MnMoO4
* Mn(CH3COO)2
* Mn(OH)2
* MnSe2
* C36H70MnO4
* Mn(ClO3)2
* Mn(C5H5)2
* Mn(C3H5O3)2
* C24H48MnO4

 |
| மாங்கனீசு (II,III) | 
* Mn3O4

 |
| மாங்கனீசு (II,IV) | 
* Mn5O8

 |
| மாங்கனீசு (III) | 
* MnCl3
* Mn2O3
* MnF3
* K6Mn2O6
* MnAs

 |
| மாங்கனீசு (IV) | 
* MnS2
* MnCl4
* MnO2
* MnF4
* MnSi
* MnGe

 |
| மாங்கனீசு (V) | 
* K3MnO4

 |
| மாங்கனீசு (VI) | 
* H2MnO4
* MnO3
* Na2MnO4
* K2MnO4

 |
| மாங்கனீசு (VII) | 
* Mn2O7
* HMnO4
* NaMnO4
* KMnO4
* NH4MnO4
* AgMnO4
* Ca(MnO4)2
* Ba(MnO4)2

 |
ஹலோஜ் தயாரித்தல்
பூரண போளி (கடலைப்பருப்பு பூரண போளி) அல்லது பேலே ஒப்புட்டு
ஒப்புட்டு
**பூரண போளி** (Puran poli) என்பது ஒரு இந்திய இனிப்பு வகைகளுள் ஒன்றாகும். இது ரொட்டி போன்ற வடிவத்தில் இருக்கும்.

பெயர்கள்
--------

இந்த இனிப்பு வகை ரொட்டிக்கு, இந்தியாவில் உள்ள பல்வேறு மாநிலங்களில் பல்வெறு பெயர்கள் உள்ளன. குஜராத்தில், பூரண் போளி அல்லது வேத்மி எனவும், மராத்தியில், பூரன் போலி எனவும், மலையாளம் மற்றும் தமிழில் போளி எனவும், *பக்‌ஷம்* அல்லது பொப்பட்டு அல்லது *ஒலிகா* எனத் தெலுங்கிலும், தெலுங்கானாவில் போலெ எனவும், *ஹொளிகெ* அல்லது *ஒப்பட்டு* என கன்னடத்திலும், *உப்பட்டி* அல்லது சாதாரணமாக போளி என கொங்கணியிலும் *அழைக்கப்படுகிறது.*

வரலாறு
------

இதன் செய்முறை, பக்‌ஷம் என்கிற தலைப்பில், 14ஆம் நூற்றாண்டு தெலுங்கு கலைக்களஞ்சியமான "மனுசரித்திரா"வில் குறிப்பிடப்பட்டுள்ளது. இந் நூலைத் தொகுத்தவர் தற்போதுள்ளஆந்திரப் பிரதேசத்தைச் சேர்ந்த அல்லசானி பெத்தன்னா ஆவார்.

தேவையான பொருட்கள்
-----------------

பூரண போளி, கடலைப் பருப்பு, மைதா மாவு அல்லது கோதுமை மாவு, வெல்லம் அல்லது கரும்பு சர்க்கரை , ஏலக்காய் தூள் மற்றும் / அல்லது ஜாதிக்காய் தூள், நெய் மற்றும் நீர் ஆகியவற்றை உபயோகித்து தயாரிக்கப்படுகிறது. சில சமயங்களில் குஜராத்தில் துவரம் பருப்பு பயன்படுத்தப்படுகிறது. இது பொதுவாக கர்நாடகா மற்றும் தமிழ்நாட்டிலும் ப்பயன்படுத்தப்படுகிறது. ஆந்திரா மற்றும் பிற இடங்களில், பாசிப் பயறு அல்லது பாசிப்பருப்பு, கொண்டைக்கடலை அல்லது இரண்டும் சேர்ந்த கலவையில் தயாரிக்கப்பட்ட மாவு பயன்படுத்தப்படுகிறது. இதைச் செய்வதற்கு பயன்படுத்தக்கூடிய அல்லது பயன்படுத்த முடியாத பிற பொருட்களாக கருதப்படுவது கொட்டைகள், பேரீச்சம்பழங்கள், மற்றும் மஞ்சள் தூள் போன்றவை ஆகும்.

ஊட்டச்சத்து மதிப்பு
-------------------

இதன் ஊட்டச்சத்து மதிப்பைப் புரிந்து கொள்வதற்கு முன்பாக, நாம் பூரண போளி செய்யத் தேவையான பொருட்களைப் பார்க்க வேண்டும். மேலே குறிப்பிட்டபடி, முக்கிய பொருட்களாக கடலைப்பருப்பு, மைதாமாவு, வெல்லம் அல்லது சர்க்கரை போன்றவை உள்ளன.

1. கடலைப்பருப்பு : இது புரதத்தின் முக்கிய ஆதாரமாக உள்ளது. இதில் நார்ச்சத்து உள்ளதால், கொழுப்பைக் குறைக்க உதவுகிறது, மேலும் துத்தநாகம், இலைக்காடி மற்றும் கால்சியம் ஆகியவற்றைக் கொண்டுள்ளது. கடலைப்பருப்பிற்குப் பதிலாக, துவரம் பருப்பை பயன்படுத்தலாம் ஏனெனில் இதுவும் *சன்னா*வைப் போன்ற பண்புகளை கொண்டுள்ளது.

2. மைதாமாவு, வெல்லம் அல்லது சர்க்கரை: இவை கார்போஹைட்ரேட்டின் முக்கிய ஆதாரங்கள்.

மேற்கோள்கள்
-----------

1. ↑  K.T. Achaya (2003). *The Story of Our Food*. Universities Press. பக். 85. பன்னாட்டுத் தரப்புத்தக எண்:978-81-7371-293-7. .
2. ↑  புரான் பாலி
3. ↑  புரான் பொலி ரெசிபி - ஒரு பொதுவான மஹாராஷ்ட்ரி இனிப்பு
4. ↑  S, Pooja (2014-11-06). "Healthy And Nutritious Tips: Health Benefits of Chana Dal".
**என்றி மார்ட்டின்** (*Henry Martin*, 1811 - மார்ச் 31, 1861) 19 ஆம் நூற்றாண்டில் யாழ்ப்பாணத்தில் வாழ்ந்தவரும் ஒரு பள்ளியாசிரியர், பத்திரிகையாளர், அரசாங்கத்தின் களஞ்சியப் பொறுப்பாளர் எனப் பல்வேறு பதவிகளை வகித்தவரும், சிறந்த, தமிழ், ஆங்கில மொழி அறிஞரும் ஆவார். அக்காலத்தில் மேல் நாடுகளில் கண்டுபிடிக்கப்பட்டு யாழ்ப்பாணத்துக்கு வந்த பல புதிய கருவிகளை இயக்குவதிலும் அவற்றைப் பழுது பார்ப்பதிலும் கூடத் திறமை பெற்று விளங்கியவர்.

வரலாறு
------

என்றி மார்ட்டின், 1811 ஆம் ஆண்டில் யாழ்ப்பாண நகரில் உள்ள சுண்டிக்குளியில் பிறந்தார். இவர் தனது தொடக்கக் கல்வியைத் தெல்லிப்பழையில் அமைந்திருந்த அமெரிக்க மிசன் தருமப் பாடசாலையில் பெற்ற பின்னர், தொடர்ந்து பட்டிகோட்டா செமினறியிலும் கல்வி கற்றார். பின்னர் அதே நிறுவனத்திலேயே ஆசிரியராகவும் பணியில் அமர்ந்தார். 1941 ஆம் ஆண்டில் தொடங்கப்பட்ட இலங்கையின் முதல் தமிழ்ப் பத்திரிகையும், யாழ்ப்பாணத்தின் முதல் செய்திப் பத்திரிகையுமான உதயதாரகையின் முதல் ஆசிரியராகப் பணி புரிந்தார். இருமொழிப் பத்திரிகையான இதில் இவர் ஆங்கிலப் பிரிவின் ஆசிரியர் ஆவார். 1843ல், வட்டுக்கோட்டைச் செமினரியில் இருந்து விலகி, அரசாங்கக் களஞ்சியப் பொறுப்பாளர் என்னும் பதவியில் அமர்ந்தார். அத்துடன், உயர் நீதிமன்ற வழக்குகள் நடைபெறும் காலங்களில் மொழிபெயர்ப்பாளராகவும் பணியாற்றினார். அச்சியந்திரம் ஒன்றை வாங்கும் முயற்சியில் 1861 ஆம் ஆண்டு சென்னைக்குச் சென்ற இவர் திரும்பிவந்து சில நாட்களிலேயே காலமானார்.

குறிப்புகள்
-----------

1. ↑  மார்ட்டின், ஜோன். எச்.; 1923. பக். 176, 177.

உசாத்துணைகள்
------------

* மார்ட்டின், ஜோன். எச்.; Notes on Jaffna, Chronological, Historical, Biographical; தெல்லிப்பழை, இலங்கை, 1923. (மறுபதிப்பு: ஏசியன் எஜுகேஷனல் சர்வீசஸ், புது டில்லி, 2003).

இவற்றையும் பார்க்கவும்
----------------------

* உதயதாரகை
**தொலைக்காட்சி நகைச்சுவை** (Television comedy) என்பது நகைச்சுவையை மையமாக வைத்து தயாரிக்கப்படும் தொலைக்காட்சி நிகழ்ச்சி வகை மற்றும் நகைச்சுவை நாடகத்தின் ஒரு பகுதி ஆகும். 1930 ஆம் ஆண்டு ஆரம்ப காலத்தில் பிபிசி என்ற தொலைக்காட்சியில் *ஸ்டார்லைட்* என்ற நிகழ்ச்சி ஒளிபரப்பானது. இது ஒரு விருந்தினர் நிகழ்ச்சி, இதில் பெரும்பாலும் பாடகர்கள் மற்றும் நகைச்சுவையாளர்கள் கலந்துகொண்டனர்.

2000 ஆம் ஆண்டு காலப்பகுதியில் தமிழ் தொலைக்காட்சியில் திரைப்படங்களில் வெளியான நகைசுவை நிகழ்ச்சிகளை தொகுத்து காமெடி டைம், நகைசுவை நேரம், சிரி சிரி போன்ற பெயர்களில் பல நிகழ்ச்சிகள் ஒளிபரப்பானது. 2009 ஆம் ஆண்டு காலப்பகுதி முதல் தமிழ் மொழியில் ஆதித்யா தொலைக்காட்சி மற்றும் சிரிப்பொலி போன்ற தொலைக்காட்சி அலைவரிசைகள் நகைச்சுவைக்காக மட்டும் இயங்கி வருகின்றது.

நகைச்சுவை நாடகம்
----------------

முதன்மைக் கட்டுரை: நகைச்சுவை நாடகம்
1990 ஆம் ஆண்டு காலப்பகுதியில் கைலாசம் பாலசந்தர் இயக்கிய ரமணி விஸ் ரமணி 1-2 , கிரேசி மோகன், மனோரமா போன்ற பலர் நடித்த *ஆச்சி இன்டெர்னசனல்*, ராமர் வீடு, லொள்ளு சபா, போன்ற பல தொடர்கள் ஒளிபரப்பாகி வெற்றியும் கண்டது.

மேடைச் சிரிப்புரை
-----------------

2000ஆம் ஆண்டு காலப்பகுதியில் விஜய் தொலைக்காட்சியில் கலக்கப் போவது யாரு?, சன் தொலைக்காட்சியில் அசத்தப்போவது யாரு... போன்ற மேடைச் சிரிப்புரை போட்டி நிகழ்ச்சிகள் ஒளிபரப்பானது. ரோபோ சங்கர், சிவகார்த்திகேயன், வடிவேல் பாலாஜி, நிஷா, தீனா போன்ற பல திறமையான நகைச்சுவையாளர்களை இந்த நிகழ்ச்சி மூலம் தான் உருவானவர்கள் என்பது குறிப்பிடத்தக்கது.

விளையாட்டு நகைச்சுவை நிகழ்ச்சி
------------------------------

இந்த நிகழ்ச்சியில் 2-3 குழுவாக பங்கு கொண்டு நகைசுவையான போட்டிகளில் பங்கு பெறுவது தான் இந்த நிகழ்ச்சியின் நோக்கம். உதாரணம்: அது இது எது.

மேற்கோள்கள்
-----------

1. ↑  "நான் டிடி ரசிகையாக்கும்...- டிவி தொகுப்பாளினி அர்ச்சனாவின் கலகல பேட்டி". tamil.filmibeat.com. .
2. ↑  "BARC week 5: Regional space witnesses new entrant 'Adithya TV' in Tamil market". *Indian Television Dot Com* (ஆங்கிலம்). 2020-02-16. 2020-05-02 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2014-03-30 அன்று மூலம் பரணிடப்பட்டது. 2020-06-03 அன்று பார்க்கப்பட்டது.
4. ↑  "Sirippoli Comedy" (in en-us). *Tubetamil.com*. Archived from the original on 2017-08-22. .
5. ↑  "Lollu Sabha on Vijay TV lambasted hit films". timesofindia.indiatimes.com.
6. ↑  "Comedy show Kalakka Povadhu Yaaru Season 9 to premiere on February 9". timesofindia.indiatimes.com. Feb 6, 2020 அன்று பார்க்கப்பட்டது.

வெளிப்புற இணைப்புகள்
--------------------

* *A History of Comedy on Television: Beginning to 1970* - by Richard F. Taflinger
* A Bibliography of Books and Articles about television comedy - UC Berkeley Libraries

| * பா
* உ
* தொ
தொலைக்காட்சி வகைகள் |
| --- |
| 
* இயங்குபடம்
* காலை நிகழ்ச்சி
* குழந்தைகள்
* நகைச்சுவை
* நகைச்சுவை-நாடகம்
* சமையல்
* பகல்நேர நிகழ்ச்சி
* பேச்சு நிகழ்ச்சி
* காதல்
* கற்பனை
* சட்ட நாடகம்
* நேர்காணல்
* விளையாட்டு நிகழ்ச்சி
* மருத்துவ நாடகம்
* நாடகத் தொடர்
* வலைத் தொடர்
* குறுந்தொடர்
* நடைமுறை நாடகம்
* அரசியல் நாடகம்
* பிரதான நேரம்
* உண்மைநிலை
* பலவகையான நிகழ்ச்சி
* அறிவியல் புனைகதை
* காதல்
* டீன் நாடகம்
* ஆவணப்படம்

 |
**தொலைக்காட்சியில் அறிவியல் புனைவு** (Science fiction on television) என்பது அறிவியல் புனைவு சார்ந்த ஒரு தொலைக்காட்சி நிகழ்ச்சி வகை ஆகும். இது முதன்முதலில் தொலைக்காட்சி நிகழ்ச்சிகளில் 1930 களின் பிற்பகுதியில் தோன்றியது, இது அறிவியல் புனைகதையின் பொற்காலம் என்று அழைக்கப்படுகிறது. சிறப்பு விளைவுகள் மற்றும் பிற உற்பத்தி நுட்பங்கள் மூலம் யதார்த்த வடிவில் ஒரு கற்பனை உலகின் உயிருள்ள காட்சி படத்தை உருவாக்கி படைப்பதே அறிவியல் புனைவு ஆகும். ஸ்டார் ட்ரெக், ட்விலைட் ஸோன், X- பைல்ஸ், ஸ்மால்வில்லி போன்ற பல அறிவியல் புனைவு சார்ந்த தொடர்கள் ஒளிபரப்பானது.

அறிவியல் புனைவு தொலைக்காட்சி தயாரிப்பு செயல்முறை மற்றும் முறைகள்
----------------------------------------------------------------

தற்போதைய யதார்த்தத்தை அடையமுடியாத அளவிற்கு பண்புகள் மற்றும் திறன்களைக் கொண்ட கற்பனை அமைப்புகள் அல்லது கதாபாத்திரங்களை சித்தரிக்க வேண்டிய அவசியம் தொலைக்காட்சி உற்பத்தியின் சிறப்பு நுட்பங்களை விரிவாகப் பயன்படுத்த தயாரிப்பாளர்களைக் கட்டாயப்படுத்துகிறது.

சிறப்பு விளைவுகள் (Special effects)
-----------------------------------

தொலைக்காட்சியில் அறிவியல் புனைகதை வரலாறு முழுவதும் சிறப்பு விளைவுகள் ஒரு முக்கிய கருவியாக இருந்தன. சிறிய வெடிபொருள்கள், ரத்தக் குண்டுகள் ஆகியவை திகில் தொடர்களில் அரக்கர்களையும் பாதிக்கப்பட்டவர்களையும் உருவாக்க சிறப்பு விளைவுகள் தேவைப்படுகின்றது.

மேற்கோள்கள்
-----------

1. ↑  Strauss, Larry (September 3, 1998). "Trekkers' paradise found on local TV". *News-Press* (Fort Myers, Florida): p. E1.. பார்த்த நாள்: September 5, 2019. "(Strauss:) ... thanks ... to the Sci-Fi Channel ... which brought the original series back to TV Tuesday night. Dubbed 'Star Trek: The Original Series', scenes that were cut from episodes that aired in syndication have been restored, and shows have been digitally remastered and color-corrected."
2. ↑  Tallerico, Brian (March 29, 2019). "'The Twilight Zone': Here's Why We Still Care". *த நியூயார்க் டைம்ஸ்*.. பார்த்த நாள்: March 29, 2019.

| * பா
* உ
* தொ
தொலைக்காட்சி வகைகள் |
| --- |
| 
* இயங்குபடம்
* காலை நிகழ்ச்சி
* குழந்தைகள்
* நகைச்சுவை
* நகைச்சுவை-நாடகம்
* சமையல்
* பகல்நேர நிகழ்ச்சி
* பேச்சு நிகழ்ச்சி
* காதல்
* கற்பனை
* சட்ட நாடகம்
* நேர்காணல்
* விளையாட்டு நிகழ்ச்சி
* மருத்துவ நாடகம்
* நாடகத் தொடர்
* வலைத் தொடர்
* குறுந்தொடர்
* நடைமுறை நாடகம்
* அரசியல் நாடகம்
* பிரதான நேரம்
* உண்மைநிலை
* பலவகையான நிகழ்ச்சி
* அறிவியல் புனைகதை
* காதல்
* டீன் நாடகம்
* ஆவணப்படம்

 |
**சுயாதீனத் திரைப்படம்** (Independent film) என்பது முழு நீளம் அல்லது குறும்பட வடிவில் தயாரிக்கப்படும் ஒரு திரைப்பட வகையாகும். இந்த வகைத் திரைப்படங்கள் கூடுதலாக சுயாதீன பொழுதுபோக்கு நிறுவனங்களால் தயாரிக்கப்பட்டு விநியோகிக்கப்படுகிறது. சுயாதீன திரைப்படங்கள் சில நேரங்களில் அவற்றின் கதைக்கரு, பாணி மற்றும் திரைப்பட தயாரிப்பாளர்களின் தனிப்பட்ட கலை பார்வை உணரப்படும் விதம் ஆகியவற்றால் வேறுபடுகின்றன. இவ்வாறான திரைப்படங்கள் உருவாக்குவது மிகவும் குறைவு, அவ்வாறு தயாரிக்கப்படும் படங்கள் பிரமாண்டமான தயாரிப்பை விட கணிசமாக குறைந்த பொருள்செல்வில் தயாரிக்கப்படுகின்றன.

சுயாதீன திரைப்படங்கள் பெரும்பாலும் சந்தைப்படுத்தும் விதம் மிகவும் குறைவு. உள்ளூர் மற்றும் தேசிய அல்லது சர்வதேச திரைப்பட விழாக்களில் விநியோகிக்கப்படுவதற்கு முன் திரையரங்குகளில் கணிசமான அளவு திரையிடப்படுகிறது. ஒரு சுயாதீன திரைப்படத் தயாரிப்பு நிறுவனத்திடம் தேவையான நிதி மற்றும் விநியோகத்தைக் கொண்டிருந்தால் சர்வதேச அளவில் திரையிடப்படுகிறது.

இந்த வகைத் திரைப்படத்திற்காக 2018 ஆம் ஆண்டு முதல் சென்னையில் 'சுயாதீனத் திரைப்பட விழா' என்ற பெயரில் வருடத்திற்கு ஒரு முறை விருது விழா நடத்தப்படுகின்றது.

மேற்கோள்கள்
-----------

1. ↑  "Don't Lose It At The Movies The Brothers McMullen and Blair Witch—yes. Waterworld II—no". 2013-12-02 அன்று மூலம் பரணிடப்பட்டது. 2021-01-25 அன்று பார்க்கப்பட்டது. by Peter Callahan. 2001
2. ↑  "Independent Film Festival of Chennai 2021".

| * பா
* உ
* தொ
திரைப்பட வகைகள் |
| --- |
| பாணி வாரியாக | 
* அதிரடி
* அறிபுனை
* ஆவணம்
	+ பயண ஆவணப்படம்
* உளவு
* ஊமை
* கலை
* கல்வி
* கனவுருப்புனைவு
	+ உயர் கனவுருப்புனைவு
* காதல்
* காவியம்
* கிராமம்
* குடும்பம்
* நாடகம்
	+ சட்ட நாடகம்
	+ நகைச்சுவை நாடகம்
	+ வரலாற்று நாடகம்
* சமூகம்
* சாகசம்
* திகில்
* நகைச்சுவை
* பகடி
* பரபரப்பூட்டும்
* மர்மம்
* மேற்கத்திய
* வாழ்க்கை வரலாறு

 |
| கருப்பொருள் வாரியாக | 
* பயண ஆவணப்படம்
* குற்றவியல்
* தற்காப்பு
* பிணன்
* போர்
* மீநாயகன்
* மேற்கத்திய
* விளையாட்டு
* ஓரினச்சேர்க்கை

 |
| மக்கள் வாரியாக | 
* ஆபாசம்
* கருப்பு
* சிறுவர்
	+ விடலைப் பருவம்
* மகளிர்

 |
| உற்பத்தி வாரியாக | 
* முப்பரிமாணம்
* உண்மை
* இயங்குபடம்
	+ அனிமே
	+ கணினி
* கலை
* கருப்பு வெள்ளை
* மசாலா
* சுயாதீனம்
* முழு நீளம்
* குறும்படம்
* ஊமை

 |
**தொலைபேசி இலக்கத் திட்டம்** என்பது, புவியியல் ரீதியாக ஒரு குறிப்பிட்ட இடத்தில் உள்ள தொலைபேசி எண்களுக்கு ஒதுக்கீடு செய்யப்பட்ட ஓர் இலக்கத் திட்டமாகும். இந்த இலக்கத் திட்டத்தின்படி, தொலைபேசி எண்களுக்கு முன்னால் ஒரு குறியீடு கொடுக்கப்படும். தொலைபேசியின் முன் குறியீடு ஓர் இலக்கம், இரு இலக்கங்கள் அல்லது மூன்று இலக்கங்களைக் கொண்டதாக இருக்கலாம். இதனை **தொலைபேசி குறியீடு** அல்லது **இடக் குறியீடு** (*Area code*) என்றும் அழைப்பது உண்டு.

ஒரு குறிப்பிட்ட நிலப் பகுதியில் உள்ள தொலைபேசிகளுக்கு ஒரு குறிப்பிட்ட குறியீட்டு எண்கள் கொடுக்கப்படும். அந்தக் குறியீட்டு எண்களுக்கு முன்னால், ஒரு நாட்டின் தேசிய அணுகல் குறியீடும் இருக்கும். உலகின் பல நாடுகளில் "0" எனும் அணுகல் குறியீட்டைப் பயன்படுத்துகிறார்கள். அமெரிக்கா, கனடா போன்ற நாடுகளில் "1" எனும் அணுகல் குறியீட்டைப் பயன்படுத்துகிறார்கள்.

வேறு நாடுகளுக்கு தொலைபேசி அழைப்புகள் விடுக்கும் போது, தொலைபேசி இடக் குறியீடுகள் மிகவும் அவசியம். அதற்கு நாடுகளின் அணுகல் குறியீடுகளைப் பயன்படுத்துகிறார்கள். ஒரு நாட்டின் அணுகல் குறியீட்டைப் பயன்படுத்தும் போது "+" எனும் குறியீட்டையும் இணைத்துக் கொள்ள வேண்டும். தொலைபேசி எண்களுக்கு இடையில் வரும் நடுக்கோடுகளுக்குப் பதிலாக வெற்று இடைவெளி இருக்க வேண்டும். (எடுத்துக்காட்டு. "+AA BBB CCC CCCC").

மேற்கோள்
--------

1. ↑  How Country Code and Area Code is Determined in Telecommunication System.
2. ↑  Zip Codes & Postal Codes of the World.
3. ↑  International Dialing Codes and Country Codes.
**ராஜாதி ராஜ ராஜ குலோத்துங்க ராஜ மார்த்தாண்ட ராஜ கம்பீர காத்தவராய கிருஷ்ண காமராஜன்** என்பது 1993ல் வெளியான தமிழ் அதிரடித் திரைப்படம் ஆகும். இதனை பாபு ஆனந்த் இயக்கியிருந்தார். மன்சூர் அலி கான் மற்றும் நந்தினி என்போர் முக்கிய கதாப்பாத்திரத்தில் நடித்திருந்தனர். இவர்களுடன் நாகேஷ், ஜெய்கணேஷ், வெண்ணிற ஆடை மூர்த்தி மற்றும் எஸ். எஸ். சந்திரன் ஆகியோரும் நடித்திருந்தனர். இப்படம் 24 ஜூன் 1993 ல் வெளிவந்தது. இத்திரைப்படத்தின் தலைப்பு மிக நீளமாக தலைப்பாக தமிழ் திரையுலகில் பார்க்கப்படுகிறது.

கதை
---

குலோத்துங்கன் (மன்சூர் அலிகான்) ஒரு சாமர்த்தியமான திருடன். காவலர் உடையில் சென்று தனது திருட்டினை மேற்கொள்வான். தான் திருடிய பொருட்களை இராபின் ஊட் போல வசதியற்ற ஏழைகளுக்கு வழங்கி வருகிறான். வழக்கறிஞர்(நாகேஷ்), சுப்ரமணியன் (ஜெய்கணேஷ்) மற்றும் இவரது மனைவி ஷாலு (அபிலாஷா ) ஆகிய மூவரும் ஒரு பெரிய செல்வந்தரின் வாரிசான ராதிகாவின் (நந்தினி), சொத்துகளுக்கு பாதுகாவலர்கள் ஆவர். ஷாலு ராதிகாவின் முழுச் சொத்துகளையும் அடைய நினைத்து சுவாமியின் உதவியுடன் ராதிகாவை போதை மருந்துக்கு அடிமையாக்கி அவளை மனதளவில் பாதிப்படைய விரும்புகிறாள். ஒரு நாள் ராதிகா வீட்டிலிருந்து வெளியேறி குலோத்துங்கனிடம் வந்து சேர்கிறாள். அந்த நேரத்தில் அவன் மது அருந்தியிருந்ததால் ராதிகாவிடம் தவறாக நடந்து கொள்கிறான். இறுதியில் அவளுடைய பாதுகாவலர்கள் அவளைத் தேடிக் கண்டு பிடிக்கின்றர்.

பின்னர், ஷாலு குலோத்துங்கனை ராதிகாவின் கணவனாக நடிக்க வைக்கிறான். அவனும் நடிப்பிற்காக ராதிகாவை மணக்கிறான். பிறகு உண்மை அறிந்த அவன் ஷாலுவிடமிருந்து ராதிகாவைக் காப்பாற்ற முடிவெடுக்கிறான். இதற்கிடையில் குலோத்துங்கனின் எதிரியான ராவுடன் (ஸ்ரீஹரி) சேர்ந்து கொண்டு சுப்பரமணியத்தை கொலை செய்து அந்தப் பழியை குலோத்துங்கன் மேல் போடுகிறாள். நேர்மையான காவல் அதிகாரி குரு சுப்ரமணியன் (நெப்போலியன்) இதை துப்பறிய வருகிறார். பின்னர் என்னவாயிற்று என்பது படத்தின் கதைச் சுருக்கமாகும்.

நடிகர்கள்
---------

* மன்சூர் அலி கான் - குலோத்துங்கன்
* நந்தினி - ராதிகா
* துரைசாமி நெப்போலியன்- குரு சுப்ரமணியன்
* ஸ்ரீஹரி - ராவ்
* உதய் பிரகாஷ்
* நாகேஷ் வக்கீல்
* ஜெய்கணேஷ் - சுப்பிரமணி
* வெண்ணிற ஆடை மூர்த்தி - பிச்சுமணி
* எஸ். எஸ். சந்திரன்
* வி. கே. ராமசாமி
* ஆர். சுந்தர்ராஜன்
* விவேக்
* பாண்டு
* இடிச்சப்புளி செல்வராசு
* டிகேஎஸ் நடராஜன்
* வடிவுக்கரசி
* விசித்ரா
* சில்க் ஸ்மிதா
* டிஸ்கோ சாந்தி
* குமரிமுத்து
* குள்ளமணி
* ஒரு விரல் கிருஷ்ணா ராவ்

ஆதாரங்கள்
---------

1. ↑  "Rajadhi Raja Raja Kulothunga Raja Marthanda Raja Gambeera Kathavaraya Krishna Kamarajan (1993)". gomolo.com. 2015-04-10 அன்று மூலம் பரணிடப்பட்டது. 2015-04-04 அன்று பார்க்கப்பட்டது.
2. ↑  "Mansoor Ali Khan launches Athiradi in his usual unusual style". indiaglitz.com. 2014-01-07. 2014-11-01 அன்று மூலம் பரணிடப்பட்டது. 2015-04-04 அன்று பார்க்கப்பட்டது.
3. ↑  "'Ennai Paar Yogam Varum' Movie Launch". indiaglitz.com. 2006-06-05. 2015-04-04 அன்று பார்க்கப்பட்டது.
4. ↑  Malini Mannath (1993-06-25). *Royal boot to villainy, nay heroism*. p. 6.. பார்த்த நாள்: 2015-04-04.

வெளி இணைப்புகள்
---------------

* இணையதள திரைப்பட தரவுத்தளத்தில் *Rajadhi Raja, Raja Kulothunga, Raja Marthanda, Raja Gambeera, Karthavaraya Krishna, Kamarajan*
**கொடுமணம்**, பந்தர் ஆகிய இரண்டு ஊர்களும் சங்க இலக்கியம் பத்துப்பாட்டில் இணையாகவே குறிப்பிடப்படுகின்றன. இவை இரண்டுமே அரபிக் கடலோரத் துறைமுகங்கள். 

கிரேக்க மாலுமி பெரிப்ளஸ் பந்தர் துறைமுகத்தை Balita எனக் குறிப்பிடுகிறார்.   

சங்ககாலத்து அரபிக்கடலோரத் துறைமுகங்களை வடக்கிலிருந்து தெற்கு நோக்கி வரிசைப்படுத்தினால் முசிறி, தொண்டி, (கொடுமணம்), பந்தர், குமரி என அமையும் எனப் பெரிப்ளஸ் குறிப்பு காட்டுகிறது. 

ஆடுகோட்பாட்டுச் சேரலாதன்  சேரமான் செல்வக்கடுங்கோ வாழியாதன் காலத்திலும், அவன் மகன் பெருஞ்சேரல் இரும்பொறை காலத்திலும் கொடுமணம் துறைமுகத்தைப் பகுதியாகக் கொண்ட பந்தர் துறைமுகம் செல்வாக்கினைப் பெற்றிருந்தது. இவர்களது முன்னோனான ஆடுகோட்பாட்டுச் சேரலாதன்  அட்சிக் காலத்தில் தொண்டித் துறைமுகம் செல்வாக்குடன் திகழ்ந்தது.  பாண்டிய நாட்டுக் கிழக்குக் கடற்கரை கொற்கை முத்தும், சேரநாட்டு மேற்குக் கடற்கரைப் பந்தர் முத்தும் பெரிதும் போற்றப்பட்டன. 

பந்தர் என்னும் ஊரில் விலை உயர்ந்த அணிகலன்கள் அணியப்படாமல் துஞ்சிக் கிடந்தனவாம். 

கொடுமணம் துறைமுகத்தில் இறக்கப்பட்ட வேலைப்பாடு மிக்க அரிய கலைப்பொருள்கள் பாண்டில் என்னும் வண்டிகளில் ஏற்றி மேற்குத் தொடர்ச்சிமலை வழியாக உள்நாடுகளுக்குக் கொண்டுசெல்லப்பட்டன. 

பாணர்கள் பலர் கொடுமணம் என்னும் ஊரில் வாழ்ந்தனராம். அவர்கள் அவ்வூரிலிருந்த செல்வப் பெருமக்களிடம் கடன் பெற்றுத் திருப்பித் தர முடியாமல் நெடுமொழி (சாக்குப்போக்கு) கூறிவந்தனராம். அவர்கள் அக்காலத்தில் புகழ் பெற்றிருந்த பந்தர் என்னும் ஊருக்குச் சென்றால் அங்கு இருக்கும் செல்வக்கடுங்கோ வாழியாதனிடம் தென்கடல் முத்தும் சிறந்த அணிகலன்களும் பரிசாகப் பெற்றுவந்து தம் கடும்பு என்னும் கூட்டுக் குடும்ப உறவினர்களின் கடன்களையும் தீர்த்துவிட்டு மகிழ்வாக வாழலாமாம். இவ்வாறு பாணரை ஆற்றுப்படுத்தும் பாடல் ஒன்றைக் கபிலர் பாடியுள்ளார்.

இதனையும் காண்க
--------------

* கொடுமணல் தொல்லியற் களம்

அடிக்குறிப்பு
-------------

1. ↑   58. Beyond Bacare there is the Dark Red Mountain, and another district stretching along the coast toward the south, called Paralia. The first place is called Balita; it has a fine harbor and a village by the shore. Beyond this there is another place called Comari at which are the Cape of Comari [=Cape Comorin] and a harbor; hither come those men who wish to consecrate themselves for the rest of their lives, and bathe and dwell in celibacy; and women also do the same; for it is told that a goddess once dwelt here and bathed. - The Periplus Maris Erythraei (or ‘Voyage around the Erythraean Sea’) is an anonymous work from around the middle of the first century CE written by a Greek speaking Egyptian merchant.
2. ↑  பதிற்றுப்பத்து ஆறாம்பத்தின் தலைவன்
3. ↑   பதிற்றுப்பத்து ஏழாம் பத்தின் தலைவன்
4. ↑   பதிற்றுப்பத்து எட்டாம் பத்தின் தலைவன்
5. ↑  பதிற்றுப்பத்து ஆறாம் பத்தின் தலைவன்
6. ↑  பதிற்றுப்பத்து ஆறாம்பத்து பதிகம்
7. ↑  புணரி இரங்கும் பௌவத்து நன்கல வெறுக்கை துஞ்சும் பந்தர் - பதிற்றுப்பத்து 55
8. ↑  கொடுமணம் பட்ட வினைமாண் அருங்கலம், பந்தர்ப் பயந்த பயங்கெழு முத்தும், வரையகம் நண்ணி, குறும்பொறை நாடித் தெரியுநர் கொண்டனர், அரிசில் கிழார் – பதிற்றுப்பத்து 74
9. ↑   கொடுமணம் பட்ட நெடுமொழி ஒக்கலொடு பந்தர்ப் பெயரிய பேரிசை மூதூர் கடன்றி மரபின் கைவல் பாண, தென்கடல் முத்தமொடு நன்கலம் பெறுகுவை – கபிலர், பாணாற்றுப்படை - பதிற்றுப்பத்து 67
**ஓட்டம்** *(Runs)* என்பது துடுப்பாட்டத்தில் மட்டைவீசும் அணிக்கு வழங்கப்படும் புள்ளிகளைக் குறிக்கிறது. பொதுவாக ஒரு போட்டியில் எதிரணியை விட அதிக ஓட்டங்கள் எடுத்த அணி வெற்றி பெறும்.

ஓட்டம் கிடைக்கும் முறைகள்
-------------------------

ஓர் அணிக்கு மூன்று வகையான முறைகள் மூலம் ஓட்டங்கள் கிடைக்கின்றன.

* இழப்புகளுக்கு இடையே ஓடுதல்
* அடித்த பந்து எல்லை தாண்டுதல்
* இலவசமாக கிடைத்தல்

ஒரு மட்டையாளர் பந்தை அடித்தவுடன் களத்தின் இரு முனைகளில் உள்ள இழப்புகளுக்கு இடையே எத்தனை முறை ஓடிச்சென்று தன் மட்டையால் வரைகோட்டைத் தொடுகிறாரோ அத்தனை ஓட்டங்கள் பெறுவார். அப்போது அவருக்கு எதிர்திசையில் காத்திருப்பவரும் ஓடிச்சென்று வரைகோடுகளைத் தொட்டிருக்க வேண்டும். ஒரு மட்டையாளர் ஒருமை எண்ணிக்கையில் ஓட்டங்கள் எடுக்கும் போது மட்டையாடுபவரும் காத்திருப்பவரும் களம் மாறுவர். இதனால் அவர்களின் பணிகளும் மாற்றமடையும். பன்மை ஓட்டங்கள் எடுக்கும் போது இருவரும் பழைய இடத்திற்கே வந்து தங்கள் பணிகளைத் தொடர்வர். 

ஒருவேளை மட்டையாளர் அடித்த பந்து நிலத்தில் பட்டு எகிறிச் சென்று எல்லையைத் தாண்டினால் நான்கு ஓட்டங்களும் நிலத்தில் படாமல் நேரடியாக எல்லையைத் தாண்டினால் ஆறு ஓட்டங்களும் கிடைக்கும். அப்போது களத்தில் ஓடி எடுத்த ஓட்டங்கள் கணக்கிடப்படாது.

மட்டையாளர் எடுக்காமல் ஓர் அணிக்கு இலவசமாகக் கிடைக்கும் ஓட்டங்களுக்குக் **கூடுதல்கள்** என்று பெயர். அகல வீச்சு, பிழை வீச்சு, அடியா ஓட்டம், கால்படு ஓட்டம், தண்டனை ஓட்டம் ஆகிய ஐந்து வகையான நிகழ்வுகளுக்கும் கூடுதல் ஓட்டம் வழங்கப்படும்.

மேற்கோள்கள்
-----------

1. ↑  "Law 18 – Scoring runs". MCC. 29 September 2017 அன்று பார்க்கப்பட்டது.
|  |
| --- |
|  |
| **தமிழ்** |
| கொடுந்தமிழ் |
| செந்தமிழ் |
| தனித்தமிழ் |
| நற்றமிழ் |
| முத்தமிழ் |
| **துறை வாரியாகத் தமிழ்** |
| அறிவியல் தமிழ் |
| ஆட்சித் தமிழ் |
| இசைத்தமிழ் |
| இயற்றமிழ்/இயல்தமிழ் |
| சட்டத் தமிழ் |
| செம்மொழித் தமிழ் |
| தமிழிசை |
| நாடகத் தமிழ் |
| மருத்துவத் தமிழ் |
| மீனவர் தமிழ் |
| முசுலிம் தமிழ் |
| பிராமணத் தமிழ் |
| **வட்டார வழக்குகள்** |
| திருநெல்வேலித் தமிழ் |
| அரிசனப் பேச்சுத் தமிழ் |
| குமரி மாவட்டத் தமிழ் |
| கொங்குத் தமிழ் |
| செட்டிநாட்டுத் தமிழ் |
| சென்னைத் தமிழ் |
| மட்டக்களப்புப் பேச்சுத் தமிழ் |
| நாஞ்சில் தமிழ் |
| மணிப்பிரவாளம் |
| மலேசியத் தமிழ் |
| யாழ்ப்பாணத்துப் பேச்சுத் தமிழ் |
| சுனூன் தமிழ் |
| பெங்களூர் தமிழ் |
| தொகு |

தமிழ் மொழி சீர்தரப்படுத்தப்பட்ட செந்தமிழில் இருந்தோ அல்லது பொதுத்தமிழ் வழக்கில் இருந்தோ சற்று வேறுபட்டு பேசப்படும் பொழுதோ அல்லது எழுதப்படும் பொழுதோ **கொடுந்தமிழ்** என அழைக்கப்படும். கொடுந்தமிழ் எனும் பெயர், ஒரு மரபுச் சொல் வழக்கேயன்றி மொழியின் உயர்வு தாழ்வினைச் சுட்ட இடப்பட்ட பெயரல்ல. பழந்தமிழ் இலக்கியங்களில் கொடுந்தமிழ், மொழியை மட்டுமல்லாமல், அது பேசப்பட்ட நிலத்தையும் குறித்து நின்றது. "பொதுமொழி வேரூன்றியிருந்த நாட்டை செந்தமிழ் நிலம் என்றும், அதிலிருந்து வேறுபட்டுக் கிளைமொழிகள் செழித்திருந்த தமிழ்நாட்டுப் பகுதிகளைக் கொடுந்தமிழ் நிலம் என்றும் பழங்காலத்துப்புலவர் பாகுபாடு செய்தனர் எனக் கொள்ளலாம்." 

கொடுந்தமிழ் பிற மொழி கலப்பினால் களங்கம் கண்ட தமிங்கிலம் போன்ற தமிழ் வழக்குகளை சுட்டப் பயன்படுத்தப்படுவதில்லை.

இவற்றையும் பார்க்கவும்
----------------------

* கொடுந்தமிழ் நாடு

மேற்கோள்கள்
-----------

1. ↑   மு. வரதராசன். (1954). *மொழி வரலாறு*. சென்னை: கழக வெளியீடு. பக்: 162-163.
குரோசிமா ஆராய்ச்சி நிலையம் குரோசிமா,ஒக்கினாவா.
**ஆராய்ச்சி நிலையம்** *(Research Station)* அறிவியல் ஆராய்ச்சிகளை நடத்துவதற்காகக் கட்டப்படும் ஒரு நிலையமாகும். உலகத்தின் தொலைவிடப் பகுதிகள், பெருங்கடல்கள், அனைத்துலக விண்வெளி நிலையம் போன்ற புறவெளி உள்ளிட்ட இடங்களிலும் ஆராய்ச்சி நிலையங்கள் அமைக்கப்படுகின்றன.

வகைகள்
------

வடகிழக்கு அறிவியல் நிலையம், மெக்கில் ஆர்க்டிக் ஆராய்ச்சி நிலையம், இமாத்ரி நிலையம்  போன்ற சில ஆய்வு நிலையங்கள் ஆர்க்டிக் பகுதிகளிலில் அமைக்கப்பட்டுள்ளன. ஆர்க்டிக் பெருங்கடலின் உயர் அகலாங்குகளில் உள்ள பனிக்கட்டியின் மீது சில ஆராய்ச்சி நிலையங்கள் ஆளுள்ள நகரும் பனிக்கட்டி நிலையங்களாக அமைக்கப்பட்டுள்ளன. 
அண்டார்டிக்கா கண்டத்தில் பல நாடுகளும் தங்களுடைய ஆராய்ச்சி நிலையங்களை நிறுவியுள்ளன. ஆலி மற்றும் திரோல் என்பவை சில உதாரணங்களாகும்.

நிலநடுவரை அமேசானில் அமைந்துள்ள திபுட்னி பல்லினப்பெருக்க ஆராய்ச்சி நிலையம், சவானாவில் அமைந்துள்ள கோமொய் தேசியப் பூங்கா ஆராய்ச்சி நிலையம், தான்சானியாவில் அமைந்திருக்கும் கோம்பே ஆராய்ச்சி நிலையம் போன்றவையும் சுற்றுச்சூழல் ஆய்வுகள் மேற்கொள்ளும் பலவகையான ஆராய்ச்சி நிலையங்களாகும். கோம்பே நிலையத்தில் சிம்பான்சி குரங்குகள் தொடர்பான ஆய்வுகளை யேன் குட்டால் மேற்கொண்டார்.

மேற்கோள்கள்
-----------

1. ↑  BBC news report
2. ↑  McGill Arctic Research Station|McGill Arctic Research Station (M.A.R.S.). *Dale T. Anderson, Centre for the study of life in the universe.* Retrieved April 11, 2015
3. ↑  Stensdal, Iselin (2013). "Asian Arctic Research 2005-2012:" (PDF). Fridtjof Nansen Institute. மே 3, 2014 அன்று மூலம் (PDF) பரணிடப்பட்டது. May 2, 2014 அன்று பார்க்கப்பட்டது.
4. ↑  "North Pole drifting stations (1930s-1980s)". Woods Hole Oceanographic Institution. April 30, 2009 அன்று பார்க்கப்பட்டது.
**ராஜீந்தர் கவுர் புலரா** (*Rajinder Kaur Bulara*) இந்தியாவின் பஞ்சாப் மாநிலத்தில் இருக்கும் சிம்ரஞ்சித் சிங் மானின் பிளவு பட்ட மாநிலக் கட்சியான சிரோமணி அகாலிதளம் (அமிர்தசரசு) கட்சியைச் சேர்ந்த ஓர் அரசியல்வாதியாவார். புலரா 9 ஆவது மக்களவையில் உறுப்பினராகவும் இருந்தார்.

ஆரம்பகால வாழ்க்கை
-----------------

பிரிக்கப்படாத இந்தியாவின் லாகூர் மாவட்டத்திலுள்ள ராசா சங்கு நகரில் ராசீந்தர் கவுர் 1946 ஆம் ஆண்டு சூன் மாதம் 10 அன்று சர்தார் அர்சா சிங் சாந்துவுக்கும் அவரது மனைவிக்கும் மகனாகப் பிறந்தார். அவர் பிரோசுபூரில் உள்ள தேவ் சமாச் மகளிர் கல்லூரியில் பயின்றார். கலை மற்றும் கல்வியில் இளங்கலை பட்டம் பெற்றார்.

தொழில்
------

1984 ஆம் ஆண்டு நிகழ்ந்த சீக்கிய எதிர்ப்பு கலவரத்தைத் தொடர்ந்து கவுர் நிவாரணப் பணிகளில் பங்கேற்றார். 1989 ஆம் ஆண்டு நடந்த இந்தியப் பொதுத் தேர்தலின் போது லூதியானாவைச் சேர்ந்த சிரோமணி அகாலிதளத்தின் (மான்) அதிகாரப்பூர்வ வேட்பாளராக இவர் இருந்தார்.  
இந்திய தேசிய காங்கிரசின் வேட்பாளரான குர்சரன் சிங் காலிப்பை 1,33,729 வாக்குகள் வித்தியாசத்தில் தோற்கடித்து 9 வது மக்களவைக்கு தேர்ந்தெடுக்கப்பட்டார்.. ஒரு நாடாளுமன்ற உறுப்பினராக கவுர் தொழில்துறை அமைச்சகத்திற்கான ஆலோசனைக் குழுவில் உறுப்பினராக இருந்தார். 2002 ஆம் ஆண்டு நடைபெற்ற சட்டமன்ற தேர்தலில் லூதியானா மேற்கு தொகுதியில் போட்டியிட்ட இவர் வாக்களிக்கப்பட்ட மொத்த வாக்குகளில் 3.30% மட்டுமே பெற்றார்.

தனிப்பட்ட வாழ்க்கை
------------------

ராசீந்தர் கவுர் 1967 ஆம் ஆண்டு நவம்பர் மாதம் 17 அன்று சர்தார் ராசீந்தர் பால்சிங் கில் என்பவரை மணந்தார். பஞ்சாப் வேளாண் பல்கலைக்கழகத்தின் பேராசிரியரான இவர் போராளி என போலியாகக் காரணம் கூறி காவல்துறையின் கண்டவுடன் சுடும் உத்தரவின்படி கொல்லப்பட்டார். இவரிடமிருந்து கவுருக்கு இரண்டு குழந்தைகள் பிறந்தனர்.

குறிப்புகள்
-----------

1. 1 2 3 4 5  "Members Bioprofile: Bulara, Shrimati Rajinder Kaur". Lok Sabha. 27 November 2017 அன்று பார்க்கப்பட்டது.
2. ↑  "Statistical Report on General Elections, 1989 to the Ninth Lok Sabha" (PDF). Election Commission of India. p. 324. 27 November 2017 அன்று பார்க்கப்பட்டது.
3. ↑  "Statistical Report on General Election, 2002 to the Legislative Assembly of Punjab" (PDF). Election Commission of India. p. 147. 27 November 2017 அன்று பார்க்கப்பட்டது.
4. ↑  Singh, Jupinderjit (8 December 2015). "Pinky’s confessions may help provide justice to Bulara family". *The Tribune (Chandigarh)*.. பார்த்த நாள்: 27 November 2017.
சிறுவருக்கான மணிக்கம்பள பைசாந்தியத் தூனிக் (கி.பி 6 ஆம் நூற்றாண்டு) *வால்டேர்சு கலைக்காட்சியகம்)*
**தூனிக்** (*tunic*) என்பது தோள் முதல் இடுப்பு அல்லது கால்வரை உடன்பைப் போர்த்தும் பலவகை எளிய அடிப்படை ஆடைகளில் ஒன்றாகும். இது எளிய ஆடை என பொருள்படும் *tunica* என்ற சொல்லில் இருந்து பெற்றதாகும். இது பண்டைய உரோமாபுரியில் இருபாலாரும் அணிந்த எளிய உடையாகும். இதன் முதல் வடிவம் பண்டைய கிரேக்க ஆடைகளில் இருந்து தோன்றியதாகும்.

ஆசியத் தூனிக் (குர்த்தா)
------------------------

இந்தியத் துணைக்கண்டத்தில் இந்தியாவிலும் பாக்கித்தானிலும் வங்க தேசத்திலும் அணியும் தூனிக், குர்த்தா எனப்படுகிறது. இன்று இது மேலைநாட்டில் பெண்களால் விரும்பி அணியப்படும் விரைவாடை ஆகும். பண்டைய இந்திய தூனிக் அழகிய பூப்பின்னல் வேலைகளாலும் நுட்பம்வாய்ந்த பலவண்ன புரிவேலைகளாலும் பின்னப்பட்டிருக்கும்.

மேலும் காண்க
------------

* பண்டைய உரோமாபுரி உடை
* ஆங்கிலோ சாக்சானிய ஆடை
* குர்த்தா

மேற்கோள்கள்
-----------

1. ↑  Zia, Batool. "Dare to be Different? Try a Kurti or Tunic". *www.easternthings.com*. 26 ஜூன் 2018 அன்று மூலம் பரணிடப்பட்டது. 15 April 2015 அன்று பார்க்கப்பட்டது.

### நூல்தொகை

* "Dress and Adornment." *The New Encyclopædia Britannica*. 15th edition. Volume 17. 1994.

மேலும் படிக்க
-------------

* Payne, Blanche: *History of Costume from the Ancient Egyptians to the Twentieth Century*, Harper & Row, 1965. No ISBN for this edition; ASIN B0006BMNFS
நியூசிலாந்தில் உள்ள டெனிசுட்டனில் எரிந்து கொண்டிருக்கும் ஒரு சுரங்கத் தீ
**சுரங்கத் தீ** என்பது, பொதுவாக நிலக்கரிச் சுரங்கம் ஒன்றில், நிலக்கரிப் படிவுகள் நிலத்துக்கு அடியில் கனன்றுகொண்டு இருப்பதைக் குறிக்கும். இத்தகைய தீக்கள், பொருளாதார, சமூக, சூழலியல் தாக்கங்களைக் கொண்டுள்ளன. இவை பொதுவாக மின்னல், காய்ந்த புற்கள் எரிதல், காட்டுத்தீ போன்றவற்றால் ஏற்படுகின்றன. புவியின் மேற்பரப்பில் எரிந்த தீ அணைந்த பின்னரும், சுரங்கத்தினுள் தீ தொடர்ந்தும் கனறு கொண்டு இருப்பதனால் இது மிகவும் தீங்கானது. ஆண்டுக் கணக்கில் கூட சுரங்கத் தீ எரிந்து கொண்டிருக்கக்கூடும். இவை மீண்டும் அண்மையில் உள்ள காடுகளை எரியூட்டிக் காட்டுத்தீயை ஏற்படுத்தலாம். இத் தீ, சுரங்க வழியூடாகவும், நிலவியல் அமைப்புக்களில் காணப்படும் வெடிப்புக்களூடாகவும் பரவுகின்றது.

சுரங்கத் தீயினால் நச்சுப் புகைகள் வெளியேறுவதனால் மனித உடல் நலத்துக்கும், பாதுகாப்புக்கும், சூழலுக்கும் தீங்காக அமைகின்றது. அத்துடன், காந்த புல், பற்றை, காடு என்பவற்றை எரியூட்டிக் காட்டுத்தீயை ஏற்படுத்துவதனாலும், மேற்பரப்பில் உள்ள சாலைகள், பாலங்கள், கட்டிடங்கள் முதலிய கட்டமைப்பு வசதிகள் கீழிறங்குவதனாலும் பெரும் தீங்கு விளைகின்றது. இது இயற்கையாக அல்லது மனித நடவடிக்கைகளினால் உருவாலாம். எப்படி உருவானாலும், பல சமயங்களில் சுரங்கத்தீ பல பத்தாண்டுகளாகவோ அல்லது சில சமயங்களில் நூற்றாண்டுகளாகவோ தொடர்ந்து எரியக்கூடியது. எரிபொருள் முற்றாக எரிந்து முடியும் வரை, அல்லது தீ நிரந்தரமான நிலத்தடி நீர் மட்டத்தை அடையும்வரை, அல்லது மனிதர் தலையிட்டு அணைக்கும் வரை சுரங்கத்தீ தொடர்ந்து எரியும். இவை நிலத்தின் கீழ் எரிவதால் அணைப்பதற்குக் கடினமானது என்பதுடன், பெருமளவு செலவும் பிடிக்கும். மழையாலும் அணைக்க முடிவதில்லை.

உலகம் முழுவதிலும் ஆயிரத்துக்கு மேற்பட்ட சுரங்கத் தீக்கள் இன்னும் எரிந்துகொண்டிருக்கின்றன. அதிக நிலக்கரி வளம் கொண்ட சீனா போன்ற நாடுகளில் இப் பிரச்சினை மிகவும் கூடுதலாக உள்ளது.
**கஸ்டவ் ஓட்டோ கிலேம்** Gustav Otto Klemm, 8, மார்ச், 1884 லைப்சிக் - 5 ஜனவரி, 1939 லைப்சிக்) என்பவர் ஜெர்மன் உளவியலாளர் மற்றும் மெய்யியலாளர் ஆவார், லீப்சிக் பல்கலைக்கழகத்தில் பயன்முறை உளவியலில் பேராசிரியராகவும்  முதல் தலைவராக இருந்தார்.

அவரது உளவியல் பணிகள் இன்று பெரும்பாலும் பொருத்தமற்றதாக உள்ளன, கெஸ்டால்ட்(முழுமை) உளவியல் பள்ளியின் லீப்ஸிக்கில்  சிறந்த அறியப்பட்ட பிரதிநிதிகளில் ஒருவர். அவரது வழிகாட்டுதலின் கீழ் மேற்கொள்ளப்பட்ட மனித மோட்டார் மீது அவர் மேற்கொண்ட ஆய்வுகள் இன்று வரையிலும், அறிவியல் கண்டுபிடிப்புகள் மற்றும் கவனமான முறைமை ஆகியவற்றிற்கும் அறிவியல் சான்றுகளாக உள்ளன. அவர் நிகோலாய் அலெக்ஸாண்ட்ரோவிச் பெர்ன்ஸ்டைனை அடுத்த இடத்தில்தான் முதன்மையான ஆய்வாளர்கள், பகுதிகள் மற்றும் உறுதிப்பாட்டின் நிலைத்தன்மை தொடர்பாக பகுதிநேர இயக்கங்களின் மாறுபட்ட தன்மையை ஆய்வுசெய்து, முறையாகவும் பரவலாகவும் ஆய்வு செய்துள்ளனர்.

மேற்கோள்கள்
-----------

1. ↑  Leonard Zusne (1984). "Biographical Dictionary of Psychology". *Google Books*. 2015-06-28 அன்று பார்க்கப்பட்டது.
2. ↑  Loosch: *Otto Klemm (1884–1939) und das Psychologische Institut in Leipzig.* S. 121–128.
**தூத்துக்குடி அனல்மின் நிலையம்** தூத்துக்குடி, தூத்துக்குடி மாவட்டம், தமிழ்நாடு மாநிலத்தில் அமைந்துள்ளது. இந்த நிலக்கரி அடிப்படையிலான அனல்மின் நிலையம் தமிழ்நாடு மின்சார வாரியத்தால் நிர்வகிக்கப்பட்டுவருகிறது. ஒவ்வொன்றும் 210 மெகா வாட் உற்பத்தித்திறன் கொண்ட 5 அலகுகளைக் கொண்ட இதன் மொத்த உற்பத்தித்திறன் 1050 மெகா வாட் ஆகும். 

2013ல் இதன் 1, 3 மற்றும் 4-ஆம் அலகுகளில் இயந்திரக் கோளாறு ஏற்பட்டிருந்தது. பிறகு நவம்பர் 2013 தொடக்கத்தில், 1 மற்றும் 4-ஆவது கொதிகலன் அலகுகள் மட்டும் கோளாறு சரி செய்யப்பட்டு தூத்துக்குடி அனல் மின் நிலையத்தில் 2 அலகுகளில் மின் உற்பத்தி தொடங்கப்பட்டது. 

கப்பல் மூலமாகக் கொண்டு வரப்படும் நிலக்கரி முதலில் நொறுக்கும் இயந்திரங்களில் இடப்பட்டு 10 முதல் 20 மில்லி மீட்டர் விட்டம் கொண்ட துண்டுகளாக நொறுக்கப்படுகிறது. இவ்வாறு நொறுக்கப்பட்ட சிறுதுண்டுகள் நிலக்கரி அரவை இயந்திரங்களில் செலுத்தப்பட்டு தூளாக்கப்படுகிறது. தூளாக்கப்பட்ட நிலக்கரி நன்கு பொடியாக்கப்பட்டு செலுத்து விசிறிகள் மூலமாக உலைக்குள் வேகமாகச் செலுத்தப்படுகிறது. எண்ணெய் கிடங்கிலிருந்து தொடுகோட்டு எரித்தலுக்காக வரும் உலை மற்றும் எண்ணெய் தெளிகுழலைச் சுற்றிலும் ஆல்தியா, பாரதீப், விசாகப்பட்டினம் துறைமுகம் போன்ற இடங்களில் ஆலைகள் உள்ளன.

காற்று மாசு
-----------

தூத்துக்குடியில் இந்த அனல் மின் நிலையம் ஏறத்தாழ 25 சதவீத அளவிற்கு சல்பர் டை ஆக்சைடு என்னும் மனிதர்களுக்குத் தீங்கு செய்யக் கூடிய மாசினை வெளியிடுகிறது.

மேற்கோள்கள்
-----------

1. ↑   தினமணி, நவம்பர் 04, 2013
2. ↑  "Tuticorin Power Station" (PDF). *tangedco.gov.in*.
3. ↑  "TTTPS". *infraline.com*.
4. ↑  "சல்பர் டை ஆக்சைடு ஸ்டெர்லைட் தகவல்". 1 January 2019 அன்று பார்க்கப்பட்டது.

புற இணைப்புகள்
--------------

விக்கிமீடியா பொதுவகத்தில்,  
 ***தூத்துக்குடி அனல் மின் நிலையம்***   
என்பதின் ஊடகங்கள் உள்ளன. 

* 
*
**சூரா** என அழைக்கப்படும் **ஆப்கானித்தான் இசுலாமிய ஒற்றுமைப் புரட்சி அமைப்பு** (*Revolutionary Council of Islamic Unity of Afghanistan*, தாரி மொழி: Shura-i Engelab-i Ettefaq-i Islami Afghanistan, *சூரா-இ எடீஃபாக்-இ-இஸ்லாமி ஆப்கானிஸ்தான்*) ஆப்கானித்தானில் 1979 ஆம் ஆண்டு தோன்றிய அமைப்பாகும். ஆப்கானிஸ்தானின் இடது சாரி அரசை எதிர்ப்பதற்காக இது உருவாக்கப்பட்டது. இதை வழிநடத்தியவர் *சையது அலி பெஹஸ்தி* ஆவார். இவ்வமைப்பிற்கு அரசியல் மற்றும் போராளிக் குழுக்கள் உண்டு. இவ்வமைப்பானது ஆப்கானிஸ்தானின் *கசாரா* பகுதியில் சோவியத் ஒன்றியம் ஆதரவு அதிகாரிகளை நீக்கிவிட்டு கசாரா மக்களை நியமித்தது. 1983 ஆம் ஆண்டு *கசாரா* பகுதியின் 60% மக்களை இக்குழு ஆட்சி செய்தது. இக்குழுவானது முதலில் தெஹ்ரான் எட்டு அமைப்பில் இருந்த *கசாரா புரட்சி இயக்கத்தை* நடத்தியது.

இதையும் பார்க்கவும்
-------------------

* கசாரா மக்கள்

மேற்கோள்கள்
-----------

1. ↑  J. Bruce Amstutz. *Afghanistan: The First Five Years of Soviet Occupation*. DIANE Publishing, 1994. ISBN 0-7881-1111-6, ISBN 978-0-7881-1111-2
2. ↑  J. Bruce Amstutz. *Afghanistan: The First Five Years of Soviet Occupation*. DIANE Publishing, 1994. ISBN 0-7881-1111-6, ISBN 978-0-7881-1111-2
3. ↑  J. Bruce Amstutz. *Afghanistan: The First Five Years of Soviet Occupation*. DIANE Publishing, 1994. ISBN 0-7881-1111-6, ISBN 978-0-7881-1111-2
**கண்ணாத்தாள்** 1998 ஆம் ஆண்டு கரண் மற்றும் நீனா நடிப்பில், இளையராஜா இசையில், பாரதி கண்ணன் இயக்கத்தில், ஆர். பி. செளத்ரி தயாரிப்பில் வெளியான தமிழ் திரைப்படம்

கதைச்சுருக்கம்
--------------

கண்ணாத்தாள் (நீனா) தெய்வபக்தி நிறைந்தவள். அந்த கிராமத்து மக்கள் அவளை தெய்வமாகவே போற்றுகின்றனர். நாதஸ்வரக் கலைஞரான அவளது தந்தை சண்முகம் பிள்ளை (டெல்லி கணேஷ்), தாய் (பாத்திமா பாபு) மற்றும் நான்கு சகோதரிகளுடன் வசிக்கிறாள்.

ஜமீன்தார் மோகனசுந்தரத்தின் (மணிவண்ணன்) மனைவி ரங்கநாயகி (வடிவுக்கரசி). இவர்களின் மகன் சின்னதுரை (கரண்). பல தீய பழக்கங்களுக்கு அடிமையானவன் சின்னதுரை. கோயில் திருவிழாவில் கண்ணாத்தாவைக் காணும் அவன் அவளைத் திருமணம் செய்ய விருப்பப்படுகிறான். சண்முகம் பிள்ளையின் சம்மதத்தோடு அவர்கள் திருமணம் நடைபெறுகிறது.

திருமணத்திற்குப் பிறகு அப்பாவியான கண்ணாத்தாளைக் கொடுமைப்படுத்துகிறான் சின்னதுரை. தன் மகளைக் காண வரும் சண்முகம் பிள்ளை, கண்ணாத்தாள் படும் சிரமங்களைக் கண்டு மனவேதனை அடைகிறார். அந்தக் கவலையிலேயே மாரடைப்பு வந்து இறக்கிறார். ஆதரவற்ற தன் தாயையும் சகோதரிகளையும் தன் வீட்டில் தங்கவைக்கிறாள் கண்ணாத்தாள். சின்னதுரையின் தாயும் தந்தையும் அவர்களை அவமானப்படுத்தி வீட்டைவிட்டு வெளியேற்றுகின்றனர். இவர்களின் கொடுமை தாளாமல் கண்ணாத்தாளின் தாயும், சகோதரிகளும் தற்கொலை செய்துகொள்கின்றனர்.

சின்னதுரையும் அவன் தாய், தந்தையும் சேர்ந்து கர்ப்பிணியான கண்ணத்தாளைக் கொடுமைப்படுத்திக் கொலை செய்துவிட்டு அதை விபத்தாக சித்தரிக்கின்றனர். அதன் பிறகு சின்னதுரை, சீதாலட்சுமியை (இந்து) திருமணம் செய்கிறான். கண்ணாத்தாள் தெய்வமாக வந்து சின்னதுரை மற்றும் அவன் தாய், தந்தையை பழிதீர்க்கிறாள்.

நடிகர்கள்
---------

* கரண் - சின்னதுரை
* நீனா - கண்ணாத்தாள்
* இந்து - சீதாலட்சுமி
* மணிவண்ணன் - மோகனசுந்தரம்
* வடிவேலு - சூனா பாணா (சுப்பையா பாண்டியன்)
* வடிவுக்கரசி - ரங்கநாயகி
* பாத்திமா பாபு - கண்ணாத்தாவின் தாய்
* டெல்லி கணேஷ் - சண்முகம் பிள்ளை
* ராஜ் சந்தர் - பாபு
* அச்சன்
* அல்வா வாசு - வாசு
* திடீர் கண்ணையா - கோபால்
* கோவை செந்தில்
* சித்திரகுப்தன்
* வெள்ளை சுப்பையா
* மீசை முருகேசன்
* குள்ளமணி
* நெல்லை சிவா
* பாரதி கண்ணன் - பாபு
* வினு சக்கரவர்த்தி - கருப்பு சாமி
* குஷ்பூ - சிறப்புத் தோற்றம்

இசை
---

படத்தின் இசையமைப்பாளர் இளையராஜா. பாடலாசிரியர்கள் காமகோடியன், பொன்னடியான், அறிவுமதி, இளையராஜா மற்றும் பாரதிகண்ணன்.

| வ. எண் | பாடல் | பாடகர்கள் | காலநீளம் |
| --- | --- | --- | --- |
| 1 | அம்மன் புகழைப் பாட (ஆண்குரல்) | இளையராஜா | 4:53 |
| 2 | அம்மன் புகழைப் பாட (பெண்குரல்) | பவதாரிணி | 4:53 |
| 3 | காமாட்சி அம்மனுக்கு | சுஜாதா மோகன் | 5:17 |
| 4 | மாலைவெய்யழகி | இளையராஜா | 2:42 |
| 5 | முந்தி முந்தி விநாயகரே | சித்ரா | 6:20 |
| 6 | பதிலெங்கே சொல்வாய் | சுஜாதா மோகன் | 4:09 |
| 7 | உன்னை நம்பும் | தேவி | 2:38 |

மேற்கோள்கள்
-----------

1. ↑  "கண்ணாத்தாள்". Archived from the original on 2011-05-16. 2019-02-28 அன்று பார்க்கப்பட்டது.CS1 maint: unfit url (link)
2. ↑  "கண்ணாத்தாள்".
[*தொடர்பிழந்த இணைப்பு*]
3. ↑  "கண்ணாத்தாள்".
4. ↑  "பாடல்கள்".
5. ↑  "பாடல்கள்".
உலகளவில் முனைப்பான சுரங்கங்களைக் குறிக்கும் எளிய வரைபடம் (பெரிதாக்க சொடுக்குக)
**சுரங்கத் தொழில்** என்பது, பெறுமதி வாய்ந்த கனிமங்களையோ அல்லது பிற நிலவியல் சார்ந்த பொருட்களையோ புவியில் இருந்து அகழ்ந்து எடுக்கும் தொழில் ஆகும். சுரங்கத்ஹ் தொழில் மூலம் அகழ்ந்து எடுக்கும் பொருட்களுள், எளிய உலோகங்கள், மதிப்புள்ள உலோகங்கள், இரும்பு, யுரேனியம், நிலக்கரி, வைரம், சுண்ணக்கல், பாறையுப்பு, பொட்டாசு போன்றவை அடங்கும். வேளாண்மை மூலம் உற்பத்தி செய்யமுடியாத அல்லது செயற்கையாக ஆய்வுகூடங்களிலோ, தொழிற்சாலைகளிலோ உருவாக்க முடியாத பொருட்கள் சுரங்கத் தொழில் மூலம் பெறப்படுகின்றன. பொதுவாக சுரங்கத் தொழிலில் புதுப்பிக்க முடியாத வளங்கள் அகழ்ந்து எடுக்கப்படுகின்றன.

  

உலோகங்களையும், கற்களையும் அகழ்ந்து எடுத்தல் வரலாற்றுக்கு முந்திய காலம் தொட்டே நடைபெற்றுவரும் ஒரு தொழிலாகும். தற்கால சுரங்கத் தொழில் நடைமுறைகள், தாதுக்களைக் கண்டறிதல், இலாபத்துக்கான சாத்தியக்கூற்று ஆய்வு, தேவையான பொருட்களை அகழ்ந்து எடுத்தல், சுரங்கம் மூடப்பட்ட பின்னர் சுரங்கம் தோண்டிய நிலத்தை மீட்டெடுத்து வேறு பயன்பாடுகளுக்காகத் தயார்ப்படுத்தல் என்பவற்றை உள்ளடக்கியுள்ளது. சுரங்கம் தோண்டும் போதும், தோண்டி முடிந்து சுரங்கம் மூடப்பட்ட பின்னர் பல ஆண்டுகளுக்கும் இது சூழல் மீது விரும்பத்தகாத தாக்கங்களை உருவாக்குகின்றது. இதன் காரண்மாக உலகிலுள்ள பல நாடுகள் இத்தகைய சுரங்கத்தொழிலினால் ஏற்படக்கூடிய தாக்கங்களைக் குறைப்பதற்காகப் பல விதிகளை நடைமுறைப் படுத்துகின்றன. பாதுகாப்பும் இத்துறையில் முக்கியமான ஒன்றாகக் கருதப்படுகின்றது.

### சுரங்க செயல்பாட்டு முறைகள்

சுரங்கங்கள் திறந்தவெளி சுரங்கம் மற்றும் நிலத்தடி சுரங்கம் என இரு வகைப்படும்.
**எங்கோ தொலைவில்** கனேடிய தமிழ் கலைஞர் கழகத்தினரால் தயாரிக்கப்பட்டு, 1998 ஆம் ஆண்டில் வெளிவந்த திரைப்படம். வீரகேசரி பத்திரிகையில் வெளிவந்த, கே. எஸ். பாலச்சந்திரனின் "எங்கோ தொலைவில்" என்ற சிறுகதை மேடைநாடகமாக்கப்பட்டு வின்னிபெக், சஸ்கட்டூன், வன்கூவர் நகரங்களிலும், ரொரன்ரோவில் உலக பண்பாட்டு மகாநாட்டிலும் மேடையேறியது. அந்த நாடகமே பின்னர் திரைப்படமாகியது.

இந்த திரைப்படத்தில் எஸ். ரீ. செந்தில்நாதன், எஸ். மதிவாசன், துஷி ஞானப்பிரகாசம், மேகலா, சுப்புலட்சுமி காசிநாதன், எஸ். ஆர். காசிநாதன் முதலானோர் நடித்தார்கள். இரட்டைப்பாதை சேகர் எழுதிய பாடலுக்கு, தாரணி மதிவாசன் இசையமைக்க, சித்திரா பீலிக்ஸ் பாடியிருந்தார். எம். ஜெயக்குமார் (கண்ணன்) படப்பிடிப்பு, படத்தொகுப்பு இரண்டினையும் செய்தார்.

குறிப்பு
--------

* கோவிலூர் செல்வராஜன் இயற்றி, பயாஸ் - இரத்தினம் இசையமைத்து, நோர்வேயில் வசிக்கும் பொன். சுபாஸ்சந்திரன் பாடிய "சொந்த நாடு என்றாலே சொர்க்கபுரிதான்" என்ற பாடலும் இந்த திரைப்படத்தில் இடம்பெற்றுள்ளது.
* கனடாவில் TVI நிலையத்தால் ஒளிபரப்பட்ட முதலாவது கனேடிய முழுநீளத் திரைப்படம் இதுவேயாகும்.
* கனடாவில் வேறு மாநிலங்களிலும் திரையிடப்பட்டது.

வெளி இணைப்புக்கள்
-----------------

என் படைப்புக்கள்- எங்கோ தொலைவில் - வலைத்தளம்
[*தொடர்பிழந்த இணைப்பு*]
ஆப்கானித்தான் இஸ்லாமியக் குடியரசின் கொடி.
ஆப்கானித்தான் இஸ்லாமியக் குடியரசின் இலச்சினை.
**ஆப்கானித்தான் இஸ்லாமியக் குடியரசு** என்பது 2004 முதல் 2021 வரை ஆப்கானித்தானை ஆண்ட ஒரு தலைவர் ஆளும் அரசு முறைமை ஆகும். தாலிபான்களால் ஆளப்பட்ட ஆப்கானித்தான் இஸ்லாமிய அமீரகத்தை, 2001ஆம் ஆண்டு ஆப்கானித்தான் மீதான ஐக்கிய அமெரிக்கப் படையெடுப்புக்குப் பின்னர் நிறுவப்பட்ட ஆப்கான் இடைக்கால அரசு (2001-2002) மற்றும் ஆட்சி மாற்ற அரசு (2002-2004) ஆகிய நிர்வாகங்களை மாற்றுவதற்காக இந்த அரசானது நிறுவப்பட்டது. எனினும், 15 ஆகத்து 2021ஆம் ஆண்டு ஆப்கானித்தானானது மீண்டும் தாலிபான்களால் கைப்பற்றப்பட்டது. ஐக்கிய அமெரிக்க வரலாற்றில் நீண்ட போரான 2001-2021ஆம் ஆண்டு போரின் முடிவை இது குறித்தது. அசரஃப் கனி அகமத்சய் தலைமையிலான இஸ்லாமியக் குடியரசு பதவியில் இருந்து தூக்கி எறியப்பட்டதற்கு இது இட்டுச் சென்றது. தாலிபான்களின் கட்டுப்பாட்டின் கீழ் இசுலாமிய அமீரகமானது மீண்டும் நிறுவப்பட்டது.

உசாத்துணை
---------

1. ↑  Cruickshank, Paul; Hummel, Kristina, தொகுப்பாசிரியர்கள் (November 2021). "An Assessment of Taliban Rule at Three Months". *CTC Sentinel* (West Point, New York: Combating Terrorism Center) **14** (9): 1–14.. பார்த்த நாள்: 29 November 2021.
2. ↑  Borger, Julian (18 May 2022). "US withdrawal triggered catastrophic defeat of Afghan forces, damning watchdog report finds". *தி கார்டியன்*. .
3. ↑  "US withdrawal prompted collapse of Afghan army: Report". Al Jazeera. 18 May 2022. .
4. ↑  "Afghan vice president says he is "caretaker" president". *reuters.com*. 17 August 2021. 17 August 2021 அன்று மூலதளத்திலிருந்து பரணிடப்பட்டது எடுக்கப்பட்டது. 26 August 2021 அன்று பார்க்கப்பட்டது.
5. ↑  "An anti-Taliban front forming in Panjshir? Ex top spy Saleh, son of 'Lion of Panjshir' meet at citadel". *The Week* (ஆங்கிலம்). 17 August 2021 அன்று பார்க்கப்பட்டது.
1910ல் ஓட்டோ வாலெக்
**ஓட்டோ வாலெக்** (*Otto Wallach* மார்ச் 27, 1847 - பிப்ரவரி 26, 1931) என்பவர் வேதியியல் துறையில் நோபல் பரிசு பெற்ற செர்மானிய அறிவியல் அறிஞர் ஆவார்.

பிறப்பும் கல்வியும்
-------------------

*1847* ஆம் ஆண்டு மார்ச்சு மாதம் 27 ஆம் நாள் பிரசியாவின் கோனிசுபர்க் நகரில் பிறந்தவர் ஓட்டோ வாலெக். போட்சுடானில் சிம்னாசியம் பள்ளியில் படித்தார். இலக்கியமும் கலை வரலாறும் பள்ளியில் கற்றுத்தரப்பட்டது. இவற்றில் ஓட்டோ வாலெக் அதிக ஆர்வம் காட்டினார். தன்னார்வத்துடன் வீட்டில் **வேதியியல்** பயின்று பரிசோதனைகள் செய்தார்.

டொலுயீன் ஐசோமெர் குறித்து ஆராய்ச்சி செய்த ஓட்டோ வாலெக் *கோட்டிங்கன் பல்கலைக் கழகத்தில்* 22 ஆவது வயதில் முனைவர் பட்டம் பெற்றார்.

பணியும் விருதும்
----------------

*டர்பீன் அண்ட் கேம்பர்* என்ற நூலை எழுதியுள்ளார். கொழுப்பு வட்டக் கலவை என்ற அலிசைக்ளிக் கூட்டுப் பொருள் ஆராய்ச்சிகளுக்கும் கரிம வேதியியலில் இவரின் பங்களிப்புக்கும் வேதியியலுக்கான *நோபல் பரிசு* ஓட்டோ வாலெக்கிற்கு **1910** ஆம் ஆண்டு வழங்கப்பட்டது.

இறப்பு
------

கடைசி வரை பல ஆராய்ச்சிகளை மேற்கொண்டு வந்த ஓட்டோ வாலெக் **1931** ஆம் ஆண்டு பிப்ரவரி 26 ஆம் நாள் மறைந்தார்.

மேற்கோள்கள்
-----------

1. ↑  "otto wallach biography". the famous people. 10 சூன் 2016. 23 சூலை 2017 அன்று பார்க்கப்பட்டது.
2. ↑  "நோபல் பெற்ற ஜெர்மனி வேதியியலாளர்". தி இந்து. 27 மார்ச்சு 2017. 23 சூலை 2017 அன்று பார்க்கப்பட்டது.
3. ↑  "OTTO WALLACH". BRITANNICA. 2017. 23 சூலை 2017 அன்று பார்க்கப்பட்டது.

வெளியிணைப்புகள்
---------------

விக்கிமீடியா பொதுவகத்தில்,  
 ***ஓட்டோ வாலெக்***   
என்பதின் ஊடகங்கள் உள்ளன. 

* Nobel Lecture *Alicyclic Compounds* from Nobelprize.org website
* Biography Biography from Nobelprize.org website
* Otto Wallach at the NNDB website.